Berlingske Tidende, 1776-12-16
Da Lade=Stædet Drobak, formedelst dens til Handlingen fordeelagtige Beliggenhed, Tid efter anden meget har tiltaget, saa at Jndbyggernes Tal allerede i mange Aar har kundet udgjøre en Meenighed; saa har samme ogsaa inderlig ønsket sig en Kirke til den offentlige Gudstieneste, som de tilforn af Mangel paa Befordring og formedelst Kirke=Veyens Længde og Besværlighed for det meste har været berøvet. Hertil har man vel tilforn gjort Projecter og Foranstaltninger, men uden nogen Virkning, indtil endelig Hr. Niels Carlsen, borger og Kiøbmand til Christiania og Handelsmand, Drobak, samt hans Kiæreste, en Datter af den berømmelige og bekiendte Kiøbmand i Scheen, Zacharias Simonsen, med en besynderlig Jver og en af alle mødte hindringer uovervindelig Attraae paatoge sig af egne Midler at opbygge en Kirke. Denne blev med en utroelig Hurtighed i tvende Sommere opført, stor og rummelig samt med Ornamenter og øvrige Ting saaledes ziiret, at den neppe paa Landet har sin lige. - Meest maae man forundre sig over, at en ubodelig Skade, som Hr. Carlsen, just da Kirke Arbeydet skulle begynde, maatte lide, da et Skib af Ti Tusinde Rigsdalers Værdie brændte op for ham i Havnen af Arendahl, dette kunde forhale, meget mindre tilintetgiøre hans og hans bestandig paadrivende Kiærestes Christelige Forsæt. - Tirsdagen den 29de October var den høytidelige og glædelige Dag, paa hvilken denne saa længe forønskede Kirke blev indviet, i Overværelse af Hs. Høyvelbaarenhed Hr. Stiftamtmand Levetzau, en talrig Mængde Stands=Personer, Geistlige, Stedets Jndbyggere og mange fra alle omliggende Stader. - Gudstienesten blev, under Jnstrumental og Voral=Musique, som dertil blev af Hr. Carlsen fra Christiania bekostet, med megen Orden og Sømmelighed forrettet. Ved hvilken Leylighed blev af Hs. Høyærværdighed Hr. Biskop Smith prædiket over Pe 26, v. 8 og af Stedets Sognepræst Hr. Henrich Stoltenberg over P. 84, v. 3. Efter at Gudstienesten var til Ende, blev den hele Forsamling meget prægtig beværtet i Hr. Carlsens Huus, hvor under en bestandig Canonade, Pocaler bleve ombaarne, for at tilønske Hans Majestæt Kongen, det gandske Kongelige Huus, alle Stænder &c. al Glæde og Lyksalighed. Og paa det de Fattige, for hvilke Hr. Carlsens Huus altid er et aabent og sikkert Tilflugt Sted, ikke heller ved denne Leylighed skulle savne hans og hans altid medlidende Kiærestes Godhed, blev et Huus leyet, for i samme paa deres Bekostning at spise alle Stedets Fattige. – Saaledes vedvarede denne Glæde og Høytidelighed til filde ud paa Natten, da alle gik meget fornøyede hiem og fulde af en Beundring over en Gavmildhed, som neppe har sin lige; Thi hvor finder man, sær i disse Tider, en Particulair og Fader for 7 levende Børn, at kjæmpe sig igjennem hundrede Fortrædeligheder og Vanskeligheder, for at give en meget anseelig Deel af sin Formue til det almindelige Beste Guds Æres Forfremmelse? – Alle som bivaanede Gudstienesten i denne smukke Kirke, itte allene af Stedets Jndbyggere, men ogsaa af Fremmede fra omliggende Stæder paa Landet, ja fra andre Meenigheder, paa hin Side af Fiorden, udsse tusinde Velsignelser over disse deres store Velgiørere, og ønske inderlig at deres Løn maae blive stor i Himmelen!